Izjava predsjednika HAZU Zvonka Kusića povodom 25. obljetnice Vukovarske tragedije
Izjava predsjednika HAZU akademika Zvonka Kusića povodom 25. obljetnice vukovarske tragedije

Hrvatska akademija znanosti i umjetnosti kao najviša hrvatska znanstvena, kulturna i umjetnička institucija kojoj je temeljna zadaća čuvanje hrvatskog nacionalnog identiteta s tugom i zahvalnošću prisjeća se hrabrih branitelja grada Vukovara i svih stanovnika grada heroja stradalih prije 25 godina u srpskoj agresiji. Žrtva koju je podnio grad Vukovar i njegovi stanovnici trajno je utkana u hrvatski nacionalni identitet kao simbol hrvatskog junaštva, otpora, požrtvovnosti, domoljublja i jedinstva. Tragedija Vukovara, tog Sigeta novog doba, prerasla je u pobjedu. Hrvatski narod treba trajno pamtiti da bez onih koji su u najtežim trenucima novije hrvatske povijesti bili spremni žrtvovati vlastiti život ne bi bilo niti suvremene Hrvatske. Stoga je obveza sadašnjeg i budućih hrvatskih naraštaja čuvati uspomenu na Vukovarsku tragediju 1991. i s posebnim se poštovanjem i senzibilitetom odnositi prema gradu Vukovaru. 

U Zagrebu, 18. studenoga 2016.

Hrvatsko 21. stoljeće